Griekwastad-moorde: Slotbetoë voor vonnisoplegging aangehoor | Maroela Media
Die saak van 'n 17-jarige seun wat skuldig bevind is aan die moord op drie lede van die Steenkamp-gesin van Griekwastad, is tot Augustus uitgestel vir vonnisoplegging, berig die Volksblad.
Regterpresident Frans Kgomo het Dinsdag in die Noord-Kaapse hooggeregshof die slotbetoë in die vonnisprosedure aangehoor. Die saak is tot 13 Augustus 2014 uitgestel vir vonnisoplegging.
Staatsaanklaer Hannes Cloete het gesê die seun is 'n gevaar vir die samelewing weens sy vermoë om ander mense te manipuleer. Hy het die hof gemaan om die misdade en beserings te oorweeg. Die staat het ook die hof versoek om die meriete van die saak te oorweeg.
Riaan Bode, vir die seun, het die hof gevra om sy jong ouderdom in ag te neem. Bode het gesê elke kind is uniek en die seun kan steeds 'n positiewe bydrae tot die samelewing lewer. Hy het Kgomo versoek dat die vonnisse gelyktydig uitgedien sal word. -SAPA
Ek wonder wat maak die "seun" só uniek, en verder , watter noemenswaardige bydrae kan "hy" tot die samelewing lewer?
Die hof moenie hierdie kind teruglaat in die beskawing nie. Hy toon al die tekens van 'n sosiopaat en hulle is die gevaarlikste. Hulle is die persone wat almal altyd na die tyd sê hulle kan dit nie van hom of haar glo nie. Hy/sy was dan so voorbeeldig. Het hy ooit enige emosie of berou getoon? Wees bang vir hom, baie bang.
my g.t se deksel! as hulle moor is hulle 'n man, as hulle verkrag is hulle 'n man! land in die hof dan is dit 'n seun? die ouderdom van 'n persoon wat so iets kan doen, moet geensins in ag geneem word nie, en behoort die prys vir sy dade te betaal!
Ek sou wragtig as dit my familie was hom geen ondersteuning gegee het nie hy sal net nooit weer iewers inpas nie die is n baie siek mens want as hy die dade kon pleeg is hy beslis nie normaal nie en dan kry mens mense wat hom ondersteun SIES!